《过晁使君子莫园有感》
宋代·谢伋

一丘膴膴占冈原，夐隔尘寰息世喧。
墙屋曷来营胜地，篮舆不复羡高轩。
当年松菊渊明宅，此日蓬蒿仲蔚园。
奠冢成泥有遗爱，怀人谁为雪沈冤。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。